
Vybavovanie žiadostí dotknutých osôb pri uplatňovaní ich práv

Účel spracúvania osobných údajov:
Účelom spracúvania osobných údajov je:
a) Uplatnenie práv dotknutej osoby a vedenie súvisiacej evidencie, najmä prijatie, evidencia a posúdenie žiadosti, ktorou si dotknutá osoba uplatňuje svoje práva podľa Nariadenia GDPR a zákona č. 18/2018 Z. z. o ochrane osobných údajov, vrátane overenia totožnosti žiadateľa, posúdenia oprávnenosti žiadosti a evidencie spôsobu jej vybavenia alebo odmietnutia.
b) Vybavovanie uplatnených práv dotknutých osôb a vedenie súvisiacej evidencie, najmä prijatie opatrení v prípade, ak sa žiadosti vyhovie alebo ak je potrebné vykonať úkon podľa Nariadenia GDPR alebo zákona č. 18/2018 Z. z., vrátane poskytnutia prístupu k osobným údajom, opravy, výmazu, obmedzenia spracúvania, prenosnosti údajov, vybavenia námietky, oznámenia výsledku vybavenia žiadosti alebo iného úkonu súvisiaceho s uplatneným právom.
Dotknuté osoby alebo kategória dotknutých osôb:
Dotknutými osobami sú fyzické osoby, ktoré podali žiadosť alebo si uplatnili svoje práva ako dotknuté osoby podľa Nariadenia GDPR alebo zákona č. 18/2018 Z. z. o ochrane osobných údajov, prípadne osoby konajúce v ich mene na základe splnomocnenia alebo iného oprávnenia.
Kategória osobných údajov:
Bežné osobné údaje potrebné na splnenie zákonných povinností Prevádzkovateľa pri uplatňovaní a vybavovaní práv dotknutých osôb.
Zoznam alebo rozsah osobných údajov:
Prevádzkovateľ spracúva osobné údaje v rozsahu potrebnom na prijatie, posúdenie a vybavenie žiadosti dotknutej osoby, najmä:
· titul, meno a priezvisko,
· adresa trvalého pobytu, korešpondenčná alebo doručovacia adresa,
· e-mailová adresa a telefónne číslo, ak ich dotknutá osoba poskytne,
· podpis alebo iný údaj potrebný na overenie totožnosti žiadateľa,
· údaje uvedené v žiadosti, podaní, splnomocnení alebo súvisiacej komunikácii,
· údaje týkajúce sa uplatneného práva a spôsobu vybavenia žiadosti,
· údaje potrebné na preukázanie prijatia, posúdenia, vybavenia alebo odmietnutia žiadosti,
· ďalšie osobné údaje, ktoré sú nevyhnutné na splnenie zákonnej povinnosti Prevádzkovateľa v súvislosti s uplatneným právom dotknutej osoby.
Právny základ spracúvania osobných údajov:
Zákonnosť spracúvania osobných údajov:
Článok 6 ods. 1 písm. c) Nariadenia GDPR – spracúvanie osobných údajov je nevyhnutné na splnenie zákonnej povinnosti Prevádzkovateľa.
Zákonná povinnosť spracúvania osobných údajov:
Spracúvanie osobných údajov sa vykonáva najmä na základe:
· Nariadenia Európskeho parlamentu a Rady (EÚ) 2016/679 (GDPR), najmä článkov 12 až 22,
· zákona č. 18/2018 Z. z. o ochrane osobných údajov,
· ďalších právnych predpisov, ak upravujú povinnosti Prevádzkovateľa pri vybavovaní žiadostí dotknutých osôb alebo pri preukazovaní splnenia povinností v oblasti ochrany osobných údajov.
Príjemcovia alebo kategórie príjemcov, ktorým budú osobné údaje poskytnuté:
Osobné údaje sa štandardne neposkytujú ďalším príjemcom. Prístup k osobným údajom majú poverené osoby Prevádzkovateľa v rozsahu nevyhnutnom na prijatie, posúdenie a vybavenie žiadosti dotknutej osoby.
Osobné údaje môžu byť sprístupnené iba v nevyhnutnom rozsahu týmto príjemcom alebo kategóriám príjemcov:
· Úrad na ochranu osobných údajov Slovenskej republiky, ak je to potrebné pri výkone dozoru alebo konania podľa právnych predpisov,
· súdy, orgány činné v trestnom konaní alebo iné orgány verejnej moci, ak im vznikne oprávnenie na prístup k osobným údajom podľa osobitných právnych predpisov,
· iný prevádzkovateľ alebo príjemca, ak je Prevádzkovateľ povinný oznámiť opravu, výmaz alebo obmedzenie spracúvania podľa Nariadenia GDPR,
· poskytovatelia IT, technických, e-mailových alebo obdobných podporných služieb, ak majú prístup k osobným údajom v rámci správy komunikačných alebo evidenčných nástrojov Prevádzkovateľa.
Prenos do tretích krajín:
Osobné údaje nie sú zo strany Prevádzkovateľa zámerne prenášané do tretích krajín. Ak by sa osobné údaje spracúvali prostredníctvom cloudových, e-mailových alebo obdobných online služieb, prípadné prenosy alebo ďalšie spracúvanie mimo Európskeho hospodárskeho priestoru sa vykonávajú podľa zmluvných podmienok príslušného poskytovateľa a príslušných mechanizmov podľa Nariadenia GDPR.
Prenos do medzinárodných organizácií:
Osobné údaje nie sú poskytované do medzinárodných organizácií.
Zverejňovanie osobných údajov:
Prevádzkovateľ osobné údaje spracúvané v rámci tohto účelu nezverejňuje.
Oprávnený záujem Prevádzkovateľa podľa článku 6 ods. 1 písm. f) Nariadenia GDPR:
Prevádzkovateľ pri tomto účele nespracúva osobné údaje na základe oprávneného záujmu podľa článku 6 ods. 1 písm. f) Nariadenia GDPR.
Doba uchovávania osobných údajov / kritérium jej určenia:
Osobné údaje sa uchovávajú po dobu potrebnú na prijatie, evidenciu, posúdenie a vybavenie žiadosti dotknutej osoby.
Po vybavení žiadosti sa osobné údaje uchovávajú spravidla 5 rokov odo dňa vybavenia žiadosti dotknutej osoby, ak registratúrny plán Prevádzkovateľa alebo osobitný právny predpis neustanovuje dlhšiu dobu uchovávania.
Po uplynutí doby uchovávania budú osobné údaje vymazané, anonymizované alebo bezpečne zlikvidované v súlade s internými pravidlami Prevádzkovateľa.
Poučenie o forme požiadavky na poskytnutie osobných údajov od dotknutých osôb:
Poskytnutie osobných údajov je zákonnou požiadavkou v rozsahu potrebnom na prijatie, posúdenie a vybavenie žiadosti dotknutej osoby. Dotknutá osoba je povinná poskytnúť také údaje, ktoré umožnia jej identifikáciu, overenie totožnosti a riadne vybavenie žiadosti.
Ak dotknutá osoba neposkytne potrebné údaje na overenie totožnosti alebo na posúdenie uplatneného práva, Prevádzkovateľ nemusí byť schopný jej žiadosť riadne vybaviť.
Prevádzkovateľ vybaví žiadosť dotknutej osoby bez zbytočného odkladu, najneskôr do 1 mesiaca od doručenia žiadosti. V odôvodnených prípadoch, najmä vzhľadom na zložitosť alebo počet žiadostí, môže byť táto lehota predĺžená o ďalšie 2 mesiace; o predĺžení lehoty a dôvodoch predĺženia Prevádzkovateľ informuje dotknutú osobu v lehote 1 mesiaca od doručenia žiadosti.
Zdroj osobných údajov:
Osobné údaje sú získavané najmä priamo od dotknutej osoby, prípadne od osoby konajúcej v jej mene, zo žiadosti, podania, splnomocnenia, súvisiacej komunikácie alebo z evidencií a informačných systémov Prevádzkovateľa, ak je to nevyhnutné na posúdenie a vybavenie uplatneného práva.
Informácie o existencii automatizovaného individuálneho rozhodovania vrátane profilovania:
Pri spracúvaní osobných údajov v rámci uplatňovania a vybavovania práv dotknutých osôb nedochádza k automatizovanému individuálnemu rozhodovaniu ani k profilovaniu v zmysle článku 22 Nariadenia GDPR.

